Jacques Delille
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1700-tallet
Jacques Delille var en fransk forfatter og en god oversetter av Vergil og Milton. Hans egne læredikt utmerker seg ved inngående beskrivelse av mennesker og natur.
Samtiden satte Delille svært høyt; det ble sagt ved hans død at Frankrike hadde mistet sin Homer. Han er særlig kjent for sitt lange dikt om hagekunst, «Les Jardins ou l'art d'embellir les paysages» (1782). I dag blir han ansett som en dyktig versemaker uten stor poetisk begavelse. Les mer i Store norske leksikon Frankrikes litteratur Eksterne lenker Les diktet «Les Jardins ou l'art d'embellir les paysages» (1782) hos Gallica (BnF), det franske nasjonalbiblioteket.